Document ID: 32005D0591

32005D0591
L 200/96
JURNALUL OFÍCIAL AL UNIUNII EUROPENE
DECIZIA COMISIEI
din 26 iulie 2005
de modificare a anexei XII apendicele B la Actul de aderare din 2003 în ceea ce privește anumite unități din sectoarele peștelui, cărnii și laptelui din Polonia
[notificată cu numărul C(2005) 2813]
(Text cu relevanță pentru SEE)
(2005/591/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul referitor la condițiile de aderare a Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungaria, Republicii Malta, Republicii Polonia, Republicii Slovenia și Republicii Slovacia și modificarea tratatelor de fondare a Uniunii Europene (1), în special anexa XII capitolul 6 secțiunea B subsecțiunea I punctul 1 litera (e),
întrucât:
(1)
Poloniei i s-au acordat perioade de tranziție pentru anumite unități enumerate în anexa XII apendicele B la Actul de aderare din 2003.
(2)
Apendicele B din anexa XII la Actul de aderare din 2003 a fost modificat prin Deciziile 2004/458/CE (2), 2004/471/CE (3), 2004/474/CE (4) și 2005/271/CE (5) ale Comisiei.
(3)
În conformitate cu o declarație oficială a autorității competente poloneze, alte patru unități din sectoarele peștelui, cărnii și al laptelui și-au finalizat procesul de modernizare și în prezent respectă în totalitate legislația comunitară.
(4)
Prin urmare, apendicele B din anexa XII la Actul de aderare din 2003 ar trebui modificat în consecință.
(5)
Comitetul permanent pentru lanțul alimentar și sănătatea animală a fost informat cu privire la măsurile prevăzute de prezenta decizie,
ADOPTĂ PREZENTA DECIZIE:
Articolul 1
Unitățile enumerate în anexa la prezenta decizie se elimină din anexa XII apendicele B la Actul de aderare din 2003.
Articolul 2
Prezenta decizie se adresează statelor membre.
Adoptată la Bruxelles, 26 iulie 2005.

Labels: 17
0
7
6
18
15